અમદાવાદ: શેરબજારમાં ફુલગુલાબી તેજી જારી રહેલી જોવા મળી હતી. આજે શરૂઆતે બીએસઇ સેન્સેક્સ ૩૦૫ પોઇન્ટના સુધારે ૩૬,૩૫૮, જ્યારે એનએસઇ નિફ્ટી ૭૫ પોઇન્ટના ઉછાળે ૧૧,૧૪૪ પોઇન્ટની સપાટીએ ટ્રેડિંગમાં જોવા મળી હતી. આમ, શેરબજાર ઇન્ટ્રા ડે ટ્રેડિંગમાં શરૂઆતે જ નવી ઊંચી સપાટીએ જોવા મળ્યું હતું. સેન્સેક્સ અને નિફ્ટીમાં ૦.૫ ટકાનો ઉછાળો આવ્યો હતો. આજે મેટલ અને ઓટોમોબાઇલ સેક્ટરના શેરમાં મજબૂત ઉછાળો નોંધાયો હતો.